als_Latn dik_Latn sag_Latn
Në “Old Traford”, përballja mes gjigantëve të futbollit anglez përfundoi me fitoren 2-1 të miqve nga Londra.
Avantazhit të “Topçinjve” me Monrealin në të 25-ën ekipi i Van Galit iu përgjigj me kapitenin Runi katër minuta më pas.
Në pjesën e dytë Arsenali krijoi disa raste, derisa në minutën e 61-të gjeti golin e suksesit me ish-in Uelbek i cili përfitoi nga një gabim në pasim i Valencias.
Junajtidi u përpoq të reagonte sërish, por misioni u bë i vështirë pas daljes me karton të kuq të Di Marias në të 77-ën. Argjentinasi fillimisht u ndëshkua me të verdhë për një simulim, e vetëm pak sekonda më pas mori edhe kartonin e dytë pasi tërhoqi gjyqtarin për fanelle.
Përveç triumfit në “Teatrin e Ëndrrave”, Arsenali buzëqesh edhe për shortin: në gjysmëfinalen e 18 prillit të besuarit e Vengerit do të kenë punë me fituesin e çiftit Bredford Siti – Riding (0-0 ndeshja e parë).
Finalisti tjetër do të mësohet nga dueli midis Aston Vilës dhe njërit mes Liverpulit e Blekbërnit (edhe këtu përballja e parë pa gola).
als_Latn als_Latn als_Latn als_Latn als_Latn als_Latn